Вымову далі пасьля таго, як Аляксея Кавалёва затрымала ўнівэрсытэцкая ахова падчас распаўсюду перадвыбарчай праграмы Мілінкевіча. Фармальна выкладчык пакараны "за парушэньне працоўнай дысцыпліны". Вымова таксама вынесена загадчыку згаданай катэдры Аркадзю Оськіну - за тое, што не забясьпечыў захаваньня працоўнай дысцыпліны сярод падначаленых. Паводле спадара Кавалёва, ён распаўсюджваў перадвыбарчыя матэрыялы на вуліцы, у вольны ад працы час. Да таго ж, у яго, як і ў іншых выкладчыкаў, няма фіксаванага працоўнага дня. З гэтай нагоды выкладчык плянуе абскардзіць загад рэктара ва ўнівэрсытэцкай камісіі, што займаецца працоўнымі спрэчкамі.